„**Ne pijem, ne pušim**" ( англиски: *Не пијам, не пушам* </link> ) е песна од хрватската поп пејачка Јелена Розга од нејзиниот трет студиски албум *Модерна Жена* (2016). Напишана е од хрватската поетеса и текстописец Вјекослава Хуљиќ, а продуцирана од Тончи Хуљиќ и Душан Васиќ. Издадена е како четврти сингл од албумот преку Кроација Рекордс на 11 април 2017 година. Комерцијално, песната постигнува успех во Хрватска, достигнувајќи го десеттото место на топ 40 синглови на HR. Музички, „Ne pijem, ne pušim" е песна со брз ритам, и радосна љубовна тематика која добива споредби со работата на Розга за време на нејзиното време во групата Магазин и со работата на Хуљиќ со бендот Мадре Бадеса. Во текстот на песната се пее дека протагонистката не пие, не пуши, ниту пцуе и дека единствениот грев ѝ е љубовта.

Спотот за песната го режира Дарио Радусин и е објавен на Фејсбук страницата на пејачлата истиот ден кога и самата песна. Оддавајќи почит на "Addicted to Love" („Зависник од љубов") (1986) од Роберт Палмер, клипот е заснован на изведба и ја прикажува Розга како ги пее стиховите на песната придружувана од целосно женски бенд. Музичкото видео е гледано повеќе од 18,5 милиони пати од 2022 година. „Ne pijem, ne pušim" е дополнително промовирана со неколку телевизиски изведби на пејачката, вклучувајќи ги и оние на народни радио и Златната бубамара на популарноста за 2020 година. Покрај тоа, песната е дел од сет листата на концерти и свирки на Розга.

Позадина и композиција
----------------------

„Ne pijem, ne pušim" е напишана од хрватската поетеса и текстописец Вјекослава Хуљиќ, а продуцирана од музичарот и аранжер Тончи Хуљиќ. На продукцијата соработува и Душан Васиќ. Песната е вклучена на третиот студиски албум на Јелена Розга *Модерна Жена* (2016). Издадена е како четврти сингл од албумот преку Кроација рекордс на 11 април 2017 година. За време на нејзиното објавување, Розга накратко зборува за песната, нарекувајќи ја „една од оние песни кои ја обојуваат сивата боја во најубавите бои, има заразна, позитивна мелодија и текст и сигурна сум дека ќе ја ставите на повторување како мене".  Розга откри дека кога првпат ја слушнала песната, ја потсетила на „Opijum" на Магазин и затоа нејзиниот работен наслов бил „Opijum 2". Бидејќи песната не била готова пред објавувањето на албумот, Тончи Хуљиќ ѝ предложил на Розга да ја изостави од листата на песни. Сепак, на инсистирање на Розга, текстот за песната бил готов за два дена и ѝ бил испратен по е-пошта, по што таа веднаш отишла во студио и ја снимила за половина час. 

Музички „Ne pijem, ne pušim" е споредена со делата на етно и фолк бендот на Хуљиќ Мадре Бадеса. Станува збор за радосна песна во брзо темпо која опишува дека и покрај тоа што протагонистката не пие, не пуши и не пцуе, таа сепак потпаѓа на една грешка, а тоа е љубовта.  По објавувањето, песната е споредувана и со работата на пејачката во времето кога таа е водечка пејачка на бендот Магазин.  Еден писател на Хрватскиот музички канал смета дека „Ne pijem, ne pušim" е „една од оние песни што со својата позитивна енергија и лесна мелодија многу брзо влегуваат во ушите на слушателите и стилски не се издвојуваат од другите песни што се наоѓаат. на... 'Moderna žena'.

Музичко видео
-------------

Музичкото видео за песната е објавено истовремено со изданието на синглот на 11 април 2017 година. Режирано е од Дарио Радусин и е наменето како омаж на "Äddicted to Love" („Зависник од љубов") (1986) на Роберт Палмер. „Музичкото видео е посветено на еден од моите најдраги клипови на Роберт Палмер, кој остави голем белег во моето детство. Има нешто магично, привлечно во тој спот и сакав да ја обединам емоцијата со позитивната енергија на песната", рекла Розга за време на едно нејзино интервју.  Во него, се појавува Розга облечена во црни панталони и бела кошула како ја пее песната на сцената придружена од целосно женски бенд. Музичкото видео станува многу популарно и е гледано скоро 18 милиони пати од мај 2022 година.  Пишувајќи за српскиот *Телеграф*, новинар опишува дека пејачката во него „зрачи со сексапил".  На крајот на 2017 година, спотот за песната е рангиран како седмо најгледано видео во годината во Хрватска.

Настапи во живо
---------------

Розга првпат ја изведува песната во живо по нејзиното објавување за време на велигденскиот концерт во Ревелин во Дубровник на 16 април 2017 година  Како дел од промоцијата на песната, Розга ја изведува „Ne pijem, ne pušim" за време на неколку телевизиски гостувања. На 10 август 2018 година, пејачката објавува видео фрагмент на Инстаграм каде ја пее песната заедно со Петар Грашо на пијано и во придружба на неколку пријатели.  На 31 јануари 2018 година, Розга се појавува на емисијата на народни радио насловена „Dan Najbolje Domaće Glazbe 2018" („Ден на најдобрата домашна музија") каде ја изведува песната.  На 21 мај 2022 година, таа изведува акустична верзија на програмата на Народни „Living Room Acoustic" („акустично во дневната соба"). Во февруари 2020 година, Розга се појавува на доделувањето на наградите „Златна бубамара на популарноста" во Македонија, одржано во А1 Арената во Скопје, каде што изведува микс кој се состои од нејзините песни "Cirkus" („Циркус"), "Ne pijem, ne pušim" и „Деновите се безброј" ("Dani su bez broja").  За настапот таа се појавува облечена во син фустан за кој добива пофалби од печатот.  Покрај телевизиските настапи, „Ne pijem, ne pušim" е дел од сетот на пејачката за време на нејзините концерти во Хрватска и поширокиот пост-југословенски регион. Дополнително, таа го изведува на 25 декември 2020 година, на Божиќ, за време на онлајн концерт во живо на Инстаграм за време на пандемијата на КОВИД-19 во придружба на Милан Терзе и Карло Дотур на гитара. 

Полка преработка на песната заедно со „Dani i godine" („Денови и години") на Нина Бадриќ и „Dalmatinac Sam" („Далматинец сум") на Младен Грдовиќ е изведена од словенечкото трио Полкахолики и објавена на Јутјуб на 10 декември 2019 година по што се стекнува со фокус од медиумите.

Табели
------

„Ne pijem, ne pušim" дебитира и се искачува на 10-то место на хрватската топ 40 листа на синглови на ХР за неделата што завршува на 17 април 2017 година. 

Изведба на топ листи за „Ne pijem, ne pušim"| Табела (2017) | Највисока позиција |
| --- | --- |
| Хрватска ( HR Топ 40 )  | 10 |

Референци
---------

1. 1 2  „Jelena Rozga ima spot za pjesmu 'Ne pijem, ne pušim', a spot ima i posvetu..." [Jelena Rozga has a music video for the song 'Ne pijem, ne pušim', and the music video has a tribute]. *Večernji list* (хрватски). 11 April 2017. Посетено на 25 May 2022.
2. 1 2  „Јелена Розга: Малкумина веруваа дека ќе успеам, беше тешко, но не потклекнав (галерија)" [Jelena Rozga: A Few Believed that I would Succeed, It Was Difficult, but I Did Not Fall Down (Gallery)]. Kumanovski muabeti. 12 August 2017. Посетено на 16 November 2022.
3. ↑  G. A. (24 November 2017). „BRAVO Jelena Rozga najtiražnija glazbenica godine" [Bravo Jelena Rozga Is The Most Sold Musician of the Year] (хрватски). Story.hr. Посетено на 25 May 2022.
4. ↑  „Jelena Rozga – Ne pijem, ne pušim". *Jutarnji list* (хрватски). 11 April 2017. Посетено на 25 May 2022.
5. ↑  „'Ne pijem, ne pušim' – novi singl i spot Jelene Rozge!" ['Ne pijem, ne pušim' – New Single and Music Video by Jelena Rozga!] (хрватски). Croatian Music Channel. 2017. Посетено на 16 November 2022.
6. ↑   *JELENA ROZGA - NE PIJEM, NE PUSIM (OFFICIAL VIDEO 2017) HD*. 11 April 2017. .
7. ↑  „NE PIJEM, NE PUŠIM, NE PSUJEM... Jelena Rozga otkrila svoj JEDINI porok! (VIDEO)" [I Don't Drink, I Don't Smoke, I Don't Curse... Jelena Rozga Reveals Her Only Sin! (Video)]. *Telegraf.rs* (српски). 11 April 2017. Посетено на 25 May 2022.
8. ↑  „YouTube objavio najgledanije spotove: Pogledajte što se slušalo u Hrvatskoj" [YouTube Publishes Most-Watched Music Videos: Look What Was Listened to in Croatia] (хрватски). T-portal. 9 December 2017. Посетено на 16 November 2022.
9. ↑  „Sve je lijepo i ružičasto kad čujem "Ne pijem, ne pušim"" [Everything is Beautiful and Pink When I Hear "Ne pijem, ne pušim"] (хрватски). Soundset Ragusa. 14 April 2017. Посетено на 16 November 2022.
10. ↑  „Odlično raspoložena Jelena Rozga zapjevala kolegi Petru Graši: *Što me iz svog srca tjeraš van?*" [Good Humored Jelena Rozga Sang to Her Colleague Petar Grašo: Why Are You Chasing Me Out of Your Heart]. *Dnevnik* (хрватски). 10 August 2018. Посетено на 25 May 2022.
11. ↑  Morić, Danijela-Ana (31 January 2018). „Grašo odnio pobjedu na Danu najbolje domaće glazbe" [Grašo Emerges Victorious on the Day of the best home music] (хрватски). T-portal. Посетено на 25 May 2022.
12. ↑  Spasovski, Vasko (28 February 2020). „Златна Бубамара 2020: Сашко Коцев го "избриша" подот со РЕКЕТ, Aтиџе запеа пред публиката! (Галерија)" [Zlatna Bubamara 2020: Saško Kocev wiped the floor with REKET, Atidzhe sang in front of the audience! (Gallery)]. *Sloboden Pechat*. Посетено на 25 May 2022.
13. ↑  „Јелена Розга убавица во сина креација за настапот на Златна бубамара на популарноста" [Jelena Rozga Beauty in a Blue Dress for the Performance at the Golden Ladybug of Popularity]. *Femina.mk*. 28 February 2020. Посетено на 16 November 2022.
14. ↑  „Polkaholiki obradili pjesmu 'Ako te pitaju': Evo kako zvuči" [Polkaholiki cover song 'Ako te pitaju': This is what it sounds like] (хрватски). 24sata. 28 December 2019. Посетено на 25 May 2022.
15. 1 2  „HRtop40 17. tjedan 2017. (17.04.2017. – 23.04.2017.)" [HRtop40 week 17 2017. (17.04.2017. – 23.04.2017.)] (хрватски). top-lista. 17 April 2017. Архивирано од изворникот на 20 December 2021. Посетено на 28 November 2022.

Надворешни врски
----------------

* Матична страница

Предлошка:Jelena Rozga